جمهور باشقانی رجب طیب اردوغان مارتین 26-دا آوروپا شوراسی‌نین صدری دونالد توسک، آوروپا بیرلیگی کمیسیونونون رهبری  ژان کلود یونکر و آوروپا بیرلیگی شوراسی‌نین دؤنم صدری، بولقاریستانین باش ناظیری بویکو بوریسوف لا گؤروشه‌جک.
آوروپا بیرلیگی شوراسی‌نین سؤزچوسو پرئبن آمان تویتر حسابین‌دان آوروپا شوراسی‌نین صدری دونالد توسک و آوروپا بیرلیگی کمیسیونونون رهبری ژان کلود یونکرین اردوغانا یازدیق‌لاری مکتوبون متنینی یایدی.
مکتوب‌دان تورکیه‌نین جمهور باشقانی رجب طیب اردوغان، آوروپا شوراسی‌نین صدری دونالد توسک، آوروپا بیرلیگی کومیسیونونون رهبری ژان کلود یونکر و آوروپا بیرلیگی شوراسی‌نین دؤنم صدری، بولقاریستانین باش ناظری بوریکو بوریسوفون مارتین 26-دا بولقاریستانین وارنا شهرینده گؤروشه‌جک‌لری معلوم اولور.
مکتوبدا کئچن ایل مایین 25-ده اردوغان، توسک و یونکر آراسیندا بروکسل-ده کئچیریلن توپلانتی و اوندان سونرا نقلیات، ایقتیصادی امکداش‌لیق، ترورلا موباریزه و خاریجی سیاست کیمی موضوع لارلا باغلی آپاریلان دانیشیق‌لار خاطیرلادیلیر.
تورکیه‌نین آوروپا بیرلیگی نین عضو اؤلکه‌لری ایله اینکیشاف ائتدیردیگی علاقه‌لرین ممنونیتله قارشیلاندیغی قئید ائدیلن مکتوبدا لیدر آراسیندا گوروشون مارتین 26-دا ایش یئمگی شکلینده کئچیریلمه‌سی ایله علاقه دار آوروپا شوراسی نین مثبت باخدیغی بیلدیریلیر.
مکتوبدا سؤزوگئدن گؤروشون اورتاق ماراق‌لارین معینلشدیریلمه‌سی و تورکیه‌دکی حادثه‌لرین سون اینکیشافی‌نین موذاکیره اولونماسی باخیمین‌دان یاخشی بیر فورصت اولدوغونا توخونولور.
عینی زاماندا، بو گؤروشون علاقه‌لرین اینکیشاف ائتدیریلمه‌سین‌دکی رولو دا وورغولانیر.
